షాంఘై టవరు
ఈ భవన నిర్మాణం నవంబరు 2008లో ప్రారంభమై ఆగష్టు 2013 నాటికి పూర్తయింది. భవన వెలుపలి పనులు 2015 వేసవి నాటికి పూర్తయినా, సెప్టెంబరు 2015 నాటికి పూర్తయిన విధంగా భావించారు. భవనాన్ని వాస్తవానికి నవంబర్ 2014 లో ప్రజలకు తెరవాలని నిర్ణయించుకున్నప్పటికీ, నిర్మాణ కారణాలతో అది ఆలస్యమైంది. జూలై 2016 లో సందర్శకులకు పరిశీలన కేంద్రాన్ని తెరిచారు; జూలై నుంచి సెప్టెంబరు 2016 వరకూ "టెస్ట్ రన్" లేదా "కమిషన్యింగ్" కాల వ్యవధిగా పేర్కొనబడింది. ఏప్రిల్ 26, 2017 నాటికి, 118 వ అంతస్తులో ఉన్న సందర్శనా కేంద్రం ప్రజలకు తెరవబడింది.
ఇంటర్నేషనల్ కామర్స్ సెంటర్
ఎం.టి.ఆర్ కార్పొరేషన్ లిమిటెడ్ మరియు సన్ హంగ్ కై ప్రాపర్టీస్, హాంకాంగ్ యొక్క మెట్రో ఆపరేటర్ మరియు అతిపెద్ద ఆస్తి డెవలపర్ వంటి ఎన్నో సంస్థలు ఈ ఆకాశహర్మ్యం అభివృద్ధికి బాధ్యత వహించాయి. దీనిని యూనియన్ స్క్వేర్ ఫేజ్ 7 గా అభివృద్ధి చేశారు, దీని ప్రస్తుత పేరు అధికారికంగా 2005 లో ప్రకటించబడింది. ఇంటర్నేషనల్ కామర్స్ సెంటర్ 2007 నుండి 2010 వరకు అనేక దశల్లో పూర్తయింది. ఏప్రిల్లో రిట్జ్-కార్ల్టన్ ను, మార్చ్ చివరలో వేధశాలను ప్రారంభించారు.